جزر الازور

جزر الازور بالپورتوجاليه Açores اسمها رسميا منطقة الازور ذات الحكم الذاتى (پورتوجالى:Região Autónoma dos Açores), هيا واحده من منطقتين الحكم الذاتى فى الپورتوجال. و هيا عباره عن ارخبيل بيتالف من تسع جزر بركانيه فى شمال المحيط الاطلسى على بعد 1360 كم (850 ميل) للغرب من البر الرئيسى لجمهوريه الپورتوجال. بتبعد 1643 كم (1021 ميل) غرب ليشبوا عاصمه البورتوجال القاريه, و بتبعد 1925 كم (1196 ميل) جنوب شرق جزيره نيوفاوندلاند فى كندا. الحياه صناعاتها الرئيسيه هيا الزراعه و الالبان و تربيه المواشى و صيد السمك و السياحه, و اللى بقت نشاط خدمى رئيسى فى المنطقه. و بالاضافه ان حكومة جزر الازور بتوظف نسبه كبيره من السكان فى قطاعات الخدمات و التعليم العالى بشكل مباشر او غير مباشر. المستوطنه الرئيسيه لجزر الازور هيا بونتا ديلجادا. جغرافيا فيه تسع جزر رئيسيه فى الارخبيل و تكتل جزرى فى تلات مجموعات رئيسيه و هيا جزر فلوريس و كورفو للغرب و جراسيوسا و تيرسييرا و باولو جورجى و بيكو وفايال فى النص و جزيرة ساو ميجيل و سانتا ماريا و فورميجاس فى الشرق. و بتمتد لاكتر من 600 كم (370 ميل) فى اتجاه الشمال الغربى للجنوب الشرقى. كل الجزر بركانيه فى الاصل, رغم ان بعض الجزر, زى سانتا ماريا, ما اتسجلش فيها اى نشاط بركانى من وقت استقر البشر فيها. جبل بيكو فى جزيره بيكو, هوا اعلى نقطه فى البورتوجال بارتفاع 2351 م (7713 قدم). جزر الازور بيها من اعلى الجبال فى العالم, بقياسها من سفحها من تحت المحيط لقممها. بتختلف ثقافة و لهجة و مطبخ و تقاليد جزر الازور بين اهل الجزر, الجزر النائيه اللى كانت مش ماهوله, تم استيطانها بشكل متقطع على مدى قرنين من الزمان. اعلام ماريو سيلفا تريزا مادروجا سيمون فيرنانديز باول فيريرا تشارلى روز انطونيو دى ابرو بيتر دراموند شوف كمان لم يتم العثور على روابط لمواقع التواصل الاجتماعي. سبب التسميه مشاهير جزر الازور مصادر